Meizañ a raemp an dezeviñ evel distag diouzh pep ober. O vezañ ma ne zifourke kentelioù, prezegennoù, tezennoù an dezevourion e oamp war ober politikel fetis ebet, e troe an dezeviñ en ur c’hoari mennozioù dizañjer. Dizamant e c’halle forzh piv difenn forzh petore tezenn. Ar pal ne oa ket trec’h an Emsav ken, met ar brud lennegel. Klask a raed bezañ anavezet evel skrivagner bras, komzer mat, meizour soutil, nevezour ar preder brezhon.